paragraph_text: Sotonistička panika ili sotonističko ritualno zlostavljanje (SRZ) jest moralna panika koja se sastoji od više od 12 000 nedokazanih slučajeva ritualnog zlostavljanja. Započela je u Sjedinjenim Američkim Državama 1980-ih godina, šireći se po drugim dijelovima svijeta do kasnih 1990-ih, a traje i danas. Panika je nastala 1980. godine objavljivanjem knjige Michelle Remembers, koju su zajedno napisali kanadski psihijatar Lawrence Pazder i njegova pacijentica i buduća supruga Michelle Smith. Oni su koristili diskreditiranu terapiju oporavka pamćenja kako bi iznijela jezive tvrdnje o sotonističkom ritualnom zlostavljanju nad Smithovom. Optužbe koje su se kasnije pojavile u većem dijelu Sjedinjenih Američkih Država uključivale su izvješća o fizičkom i seksualnom zlostavljanju ljudi u kontekstu okultnih ili sotonističkih rituala. U najekstremnijem obliku, tvrdnje su se pozivale na zavjeru globalnog sotonističkog kulta koji uključuje bogatu i moćnu svjetsku elitu u kojoj se djeca otimaju ili odgajaju za ljudske žrtve, pornografiju i prostituciju. Slične tvrdnje vratile su se i nedavno u obliku QAnona.